PATVIRTINTA

VšĮ Vilniaus miesto klinikinės ligoninės direktoriaus 2023 m. lapkričio 13 d. įsakymu Nr.V1-254/23 (1.1.)

**VIEŠOSIOS ĮSTAIGOS VILNIAUS MIESTO KLINIKINĖS LIGONINĖS 2023 – 2025 METŲ KORUPCIJOS PREVENCIJOS PROGRAMOS 2023-2025 METŲ PRIEMONIŲ PLANAS**

|  |  |  |  |
| --- | --- | --- | --- |
| **TIKSLAS.** Didinti viešosios įstaigos Vilniaus miesto klinikinės ligoninės darbuotojų, pacientų ir jų artimųjų antikorupcinį sąmoningumą, netoleranciją korupcijai ir skatinti juos veikti skaidriai ir sąžiningai, netoleruojant korupcijos ar kito nesąžiningo elgesio. | | | |
| 1. **UŽDAVINYS**   **Didinti viešosios įstaigos Vilniaus miesto klinikinės ligoninės darbuotojų veiklos viešumą ir atskaitingumą visuomenei** | | | |
| ***Eil. Nr.*** | ***Priemonės*** | ***Vykdytojai*** | ***Įgyvendinimo terminas*** |
| 1.1. | Vykdyti pacientų apklausas, siekiant įvertinti pacientų pasitenkinimo teikiamomis paslaugomis lygį, integruojant klausimus apie korupciją, o apibendrintus apklausų rezultatus viešinti viešosios įstaigos Vilniaus miesto klinikinės ligoninės (toliau – Ligoninė) interneto svetainėje ir pristatyti darbuotojams. | Vidaus medicininio audito skyriaus vedėjas | Vieną kartą per metus |
| 1.2. | Rinkti ir vertinti informaciją apie Ligoninėje teikiamų asmens sveikatos priežiūros paslaugų kokybę ir prieinamumą. | Direktoriaus pavaduotojas klinikiniam darbui, Vidaus medicininio audito skyriaus vedėjas | Nuolat |
| 1.3. | Ligoninėje patvirtintų tvarkų, procedūrų tobulinimas. | Direktoriaus pavaduotojas klinikiniam darbui, Direktoriaus pavaduotojas valdymui, Vidaus medicininio audito skyriaus vedėjas, padalinių vadovai | Nuolat |
| 1.4. | Ligoninės Ambulatorinių sveikatos priežiūros paslaugų centro informaciniuose stenduose / monitoriuose ir interneto svetainėse skelbti  tyrimų, kuriuos turi teisę paskirti šeimos gydytojas nemokamai, sąrašą. | Ambulatorinių sveikatos priežiūros paslaugų centro vedėjas, Komunikacijos ir projektų valdymo skyrius | Nuolat |
| 1.5. | Vykdyti registraciją ambulatorinėms asmens sveikatos priežiūros paslaugoms gauti per Išankstinę pacientų registracijos informacinę sistemą (IPR IS). | Ambulatorinių sveikatos priežiūros paslaugų centro vedėjas, Informacinių technologijų skyrius, [Vaikų skubiosios pagalbos, intensyviosios terapijos ir konsultacijų skyriaus](https://www.vmkl.lt/lt/kontaktai/29-kur-kreiptis/klinikos-ir-skyriai/vaik%C5%B3-lig%C5%B3-klinika/526-vaik-primimo-skubios-pagalbos-poskyris.html) vedėjas, Akušerijos ir ginekologijos skubiosios pagalbos, nėštumo patologijos ir konsultacijų skyriaus vedėjas, Skubiosios medicinos skyriaus vedėjas | Nuolat |
| 1.6. | Interneto svetainėje ir viešai matomose Ligoninės erdvėse (skelbimų lentose, stenduose kitose gerai matomose vietose) skelbti Ligoninės vertybes. | Komunikacijos ir projektų valdymo skyrius | Kiekvienais metais viešinama aktuali ir atnaujinta informacija |
| 1.7. | Interneto svetainėje ir viešai matomose vietose viešinti informaciją apie nemokamas (apmokamas Privalomojo sveikatos draudimo fondo lėšomis) ir mokamas asmens sveikatos priežiūros paslaugas, jų teikimo tvarką bei mokamų paslaugų kainyną. | Vyriausiasis finansininkas, Komunikacijos ir projektų valdymo skyrius | Nuolat |
| 1.8. | Interneto svetainėje skelbti informaciją apie paramos panaudojimą, informaciją apie paramos davėjų Ligoninei suteiktą paramą ir jų laimėtus įstaigoje organizuotus viešuosius pirkimus. | Vyriausiasis finansininkas, Viešųjų pirkimų skyriaus vedėjas, Komunikacijos ir projektų valdymo skyrius | Nuolat |
| 1.9. | Interneto svetainėje ir viešai matomose vietose skelbti informaciją apie pacientų teises ir pareigas, Ligoninės vidaus tvarkos taisykles. | Vidaus medicininio audito skyriaus vedėjas, Komunikacijos ir projektų valdymo skyrius | Nuolat |
| 1.10. | Interneto svetainėje skelbti struktūrizuotą informaciją apie korupcijos prevenciją. | Darbuotojas atsakingas už korupcijos prevenciją, Komunikacijos ir projektų valdymo skyrius | Nuolat |
| 1.11. | Interneto svetainėje skelbti aktualią nuasmenintą informaciją apie nustatytus korupcijos atvejus Ligoninėje. | Darbuotojas atsakingas už korupcijos prevenciją, Komunikacijos ir projektų valdymo skyrius | Esant poreikiui |
| 1.12. | Interneto svetainėje ir viešai matomose vietose skelbti darbuotojų, susidūrusių su galima korupcinio pobūdžio nusikalstama veika, elgesio taisykles. | Darbuotojas atsakingas už korupcijos prevenciją, Komunikacijos ir projektų valdymo skyrius | Nuolat |
| 1.13. | Interneto svetainėje skelbti darbuotojų elgesio kodeksą. | Darbuotojas atsakingas už korupcijos prevenciją, Komunikacijos ir projektų valdymo skyrius | Nuolat |
| 1.14. | Interneto svetainėje skelbti einamųjų metų viešųjų pirkimų planą. | Viešųjų pirkimų skyriaus vedėjas, Komunikacijos ir projektų valdymo skyrius | Nuolat |
| 1.15. | Interneto svetainėje skelbti Ligoninės naudojamų automobilių sąrašą. | Inžinerinio ir ūkio skyriaus vedėjas, Komunikacijos ir projektų valdymo skyrius | Nuolat |
| 1.16. | Susipažinti su Viešųjų pirkimų tarnybos interneto svetainėje paskelbtomis VPT metodinėmis rinkos konsultacijų gairėmis https://vpt.lrv.lt/lt/statistika-ir-analize/pirkimu-vykdytoju-zemelapis-svieslente-1, | Viešųjų pirkimų skyrius | Pagal poreikį |
| 1.17. | Organizuoti Ligoninės ir pacientams atstovaujančių organizacijų diskusiją apie pagarbos, pasitikėjimo, atsakomybės ir smurtinės kultūros (įskaitant verbalinio, psichologinio ir fizinio smurto) netoleravimo ugdymą tarp medikų ir pacientų, kartu aptariant Ligoninės vertybes. | Korupcijos prevencijos grupė, Komunikacijos ir projektų valdymo skyrius | Esant galimybei |
| **2. UŽDAVINYS**  **Didinti darbuotojų sąmoningumą pranešėjų apsaugos srityje** | | | |
| 2.1. | Internetinėje svetainėje ir darbuotojų skiltyje skelbti informaciją apie pranešėjų apsaugos mechanizmo esmę ir jo veikimą. | Darbuotojas atsakingas už korupcijos prevenciją, Komunikacijos ir projektų valdymo skyrius | Nuolat |
| **3. UŽDAVINYS**  **Tobulinti antikorupcinę aplinką ir valdyti interesų konfliktus** | | | |
| 3.1. | Parengti Ligoninės Medicinos etikos komisijos veiklos ataskaitą ir ją skelbti Ligoninės internetinėje svetainėje. | Teisininkas, Komunikacijos ir projektų valdymo skyrius | 2024 m. I ketv.  2025 m. I ketv. |
| 3.2. | Darbuotojus pasirašytinai supažindinti su pareiga per 30 k. d. pateikti/ patikslinti/ papildyti privačių interesų deklaracijas. Siųsti darbuotojams elektroniniu paštu priminimus ir aktualią informaciją privačių interesų deklaravimo ir interesų konfliktų valdymo klausimais. | Personalo skyriaus vedėjas, Teisininkas, darbuotojas atsakingas už korupcijos prevenciją | Periodiškai |
| 3.3. | Užtikrinti, kad asmenys, Ligoninės direktoriaus paskirti atlikti viešuosius pirkimus, pirkimo iniciatoriai deklaracijas užpildytų ir pateiktų nustatytais terminais, o šios pareigos neįvykdžiusiems darbuotojams nebūtų leidžiama dalyvauti pirkimo procedūrose. | Viešųjų pirkimų skyriaus vedėjas | Nuolat |
| 3.4. | Vykdyti prevencinę asmenų, Ligoninės direktoriaus paskirtų atlikti viešuosius pirkimus, pirkimo iniciatorių deklaracijų stebėseną. | Viešųjų pirkimų skyriaus vedėjas | Kartą per ketvirtį |
| 3.5. | Vykdyti privačių interesų deklaracijų pildymo kontrolę kiekvienais kalendoriniais metais atsitiktiniu būdu pasirenkant ir patikrinant ne mažiau 15 proc. darbuotojų turinčių pareigą deklaruoti privačius interesus, deklaracijų pildymą pagal darbdavio turimą informaciją. | Darbuotojas atsakingas už korupcijos prevenciją | Kartą per ketvirtį |
| 3.6. | Kelti darbuotojų kvalifikaciją organizuojant darbuotojams mokymus, padedant formuoti korupcijai atsparią aplinką ir siekiant stiprinti darbuotojų antikorupcines kompetencijas. | Korupcijos prevencijos grupė | Pagal poreikį |
| **4. UŽDAVINYS**  **Užtikrinti korupcijos rizikos nustatymą ir valdymą** | | | |
| 4.1. | Atlikti korupcijos pasireiškimo tikimybės analizę aktualioje pasirinktoje srityje. | Darbuotojas atsakingas už korupcijos prevenciją. | Kiekvienais metais iki lapkričio 1 d. |
| 4.2. | Atlikti praėjusių metų korupcijos pasireiškimo tikimybės nustatymo metu pateiktų rekomendacijų vykdymo kontrolę. | Darbuotojas atsakingas už korupcijos prevenciją | Ne rečiau kaip kartą per metus |
| 4.3. | Teikti informaciją apie vidaus audito metu nustatytas/aptiktas galimas korupcijos rizikas. | Vidaus medicininio audito skyriaus vedėjas | Nedelsiant nustačius galimas rizikas |
| **5. UŽDAVINYS**  **Tinkamas personalo skyrimo į pareigas užtikrinimas** | | | |
| 5.1. | Rašytinis kreipimasis į Specialiųjų tyrimų tarnybą dėl informacijos apie asmenį, siekiantį eiti atitinkamas pareigas Ligoninėje. | Personalo skyriaus vedėjas | Esant poreikiui |
| 5.2. | Keičiantis pareigybėms atnaujinti patvirtintą sąrašą pareigybių, į kurias prieš skiriant asmenį bus teikiamas rašytinis prašymas Specialiųjų tyrimų tarnybai. | Personalo skyriaus vedėjas, darbuotojas atsakingas už korupcijos prevenciją | Esant poreikiui |

\_\_\_\_\_\_\_\_\_\_\_\_\_\_\_\_\_\_\_\_